text: Kui riigikogu arutas rohkem kui kümme aastat tagasi esimest korda arsti ja patsiendi suhteid reguleerivat eelnõu, esitati mulle samuti küsimus eutanaasia kohta. Vastasin tookord ja olen ka täna veendunud, et mõistlik oleks kõigepealt luua usalduslik ja selge suhe kõigi muude juhtude tarbeks, kus küsimuse all pole elu või surm. Seejärel tuleb hinnata patsiendiseaduse tegelikke mõjusid ja toimimist ning alles siis jõuda aruteluni, kas ja millistel tingimustel saaksid arst ja patsient või tema esindajad langetada niivõrd tõsise otsuse.